स्थलीय एंव सागरीय समीर

समुद्री समीर (sea breeze) अथवा तटीय समीर (onshore breeze) बड़े जल निकाय से किसी स्थलखंड की ओर या उसपर दिन के समय चलने वाली पवन है। इसके विपरीत स्थलीय समीर (land breeze) अथवा अपतटीय समीर (offshore breeze) रात में किसी स्थलखण्ड से किसी बड़े जल निकाय की ओर या उस पर चलने वाली पवन है। तटीय क्षेत्रों में प्रचलित पवनों के लिए समुद्री समीर और स्थलीय समीर दोनों ही महत्वपूर्ण कारक हैं।

समुद्री समीर और स्थलीय समीर, जल और शुष्क भूमि की भिन्न ऊष्मा धारिताओं द्वारा उत्पन्न वायुदाब में अंतर के कारण उत्पन्न होते हैं। इस प्रकार, समुद्री समीर और स्थलीय समीर, प्रचलित पवनों की तुलना में अधिक स्थानीयकृत होते हैं। चूँकि सौर विकिरण के प्रभाव में भूमि, जल की तुलना में बहुत तेज़ी से गर्म होती है, इसलिए सूर्योदय के बाद तटों पर समुद्री समीर का चलना एक सामान्य घटना है। दूसरी ओर, सौर विकिरण के बिना शुष्क भूमि भी जल की तुलना में तेज़ी से ठंडी होती है, इसलिए सूर्यास्त के बाद जब समुद्री समीर विलीन हो जाती है, तो हवा भूमि से समुद्र की ओर प्रवाहित होती है।

सन्दर्भ 

श्रेणी:सामयिक पवन